《无为人所怜》
元代·彭炳

前有亿万年，后有亿万年。寓形此穹壤，百岁指一弹。

古来多少人，灭没已不闻。草木与同腐，可怜生世间。

独有圣与贤，明名长久存。圣贤在世时，小心常畏天。

终始履周道，没身无过言。所居至广大，靡物可与权。

万垂不为泰，一瓢亦自尊。我当师圣贤，无为人所怜。

作者简介：建宁崇安人，字元亮。留心经学，诗效陶、柳，喜与海内豪杰交往。驸马乌谷逊事以师礼。顺帝至正中征为端木说书，不就。有《元亮集》。